Diari Oficial de la Generalitat Valenciana


Sumari del DOGV 9241, del 23-12-2021 (2021/12494)

ACORD de 10 de desembre de 2021, del Consell, d'autorització d'una transferència de crèdit del capítol 4 del Programa 422.30 «Ensenyament Secundari» al capítol 4 del Programa 422.20 «Ensenyament Primari» de la Conselleria d'Educació, Cultura i Esport, per import de 15.363,30 euros (Exp.09.034/21-199).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9241

Data del DOGV
:   23-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12370


Data del document
:   10-12-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 10 de desembre de 2021, del Consell, d'autorització d'una transferència de crèdit del capítol 4 del Programa 422.30 «Ensenyament Secundari» al capítol 4 del Programa 422.20 «Ensenyament Primari» de la Conselleria d'Educació, Cultura i Esport, per import de 15.363,30 euros (Exp.09.034/21-199). [2021/12811]  
L'annex de transferències i subvencions corrents del Programa 422.20 «Ensenyament Primari» inclou la línia de subvenció de concurrència competitiva S1572, que té per objecte subvencionar els serveis complementaris de transport i menjador a l'alumnat dels centres específics d'educació especial de titularitat privada concertada i de titularitat de corporacions locals conveniades. Amb càrrec a la mateixa i a la convocatòria de l'exercici 2020, es va concedir a la Fundació Aspropace de la Comunitat Valenciana una ajuda per import de 158.908,02 ?. D'acord amb el que estableixen les seues bases reguladores, les ajudes de la Conselleria d'Educació, Cultura i Esport tenen caràcter complementari respecte als imports que per a aquesta mateixa finalitat reben els centres en concepte de subsidi o subvenció i, de manera especial, respecte a les beques que els concedeix el Ministeri d'Educació i Formació Professional que, per a aquest centre en el curs 2019-2020, van ascendir a 36.562,00 ?.  
Segons informa la Conselleria d'Educació. Cultura i Esport, el centre va presentar dins del termini i en la forma escaient, justificació de la despesa per import 131.736,81 ?, al qual havia de descomptar-se els 36.562,00 - que va percebre com a beques del ministeri; no obstant això, en aquest exercici es va produir un error en el càlcul de l'import que es va considerar pel servei competent com degudament justificat, conseqüència del qual se li van abonar al centre 15.363,30 - menys. Per a procedir al pagament d'aquest import resulta necessari incrementar la dotació de la línia al no comptar amb disponibilitats suficients, i es proposa per al seu finançament una transferència de crèdits d'aquest mateix capítol però del Programa 422.30 «Ensenyament Secundari», de la línia S3140, que una vegada finalitzat i liquidada la convocatòria d'ajudes corresponent al curs 2020-2021 i resolta la convocatòria del curs 2021-2022, compta amb disponibilitats no afectes a compromisos pendents ni afectes a finançament condicionat.  
En conseqüència, d'acord amb els articles 21 i 23 la Llei 4/2020, de 30 de desembre, de Pressupostos de la Generalitat per a l'exercici 2021, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 10 de desembre de 2021,  
  
  
ACORDA  
  
Primer  
Autoritzar una minoració de crèdit en l'aplicació pressupostària 13.03.47.839.09.4 per import de 15.363,30 euros, que implica la minoració de la línia de concurrència competitiva S3140, d'acord amb el següent detall:  
  
Codi Denominació Dotació   
anterior Modificació Dotació actual  
S3140 Menjadors escolars 5.235.000,00 € 15.363,30 5.219.636,7  
  
  
  
Segon  
Autoritzar un increment de crèdit en l'aplicació pressupostària 71.91.66.336.26.7 per import de 15.363,30 euros, que implica l'increment de la línia de concurrència competitiva S1572 d'acord amb el següent detall:  
  
  
  
Codi Denominació Dotació anterior Modificació Dotació actual  
S1572 Finançament transport i menjador centres d'Educació Especial. 1.971.000,00 15.363,30 1.986.363,3  
  
  
  
València, 10 de desembre de 2021  
  
La consellera secretària  
MÓNICA OLTRA JARQUE